Ieri va povesteam despre cum a aparut pe Facebook pagina Stop Olivia Steer, realizata de un grup de studenti la medicina care-si propun sa opreasca dezinformarea din domeniul medical.

Persoana publica Olivia Steer a postat nenumarate informatii pe pagina sa oficiala de Facebook in care povestea despre cum nu crede in vaccinuri si cum diferite boli serioase se pot trata cu usurinta acasa, cu ajutorul unei alimentatii sanatoase.

Opiniile sunt libere, mai ales ca traim intr-o societate democratica. Problema a aparut in clipa in care diferiti oameni au inceput sa asculte parerile Oliviei si sa-i puna sfaturile in aplicare - ea neavand pregatirea necesara pentru a da astfel de sfaturi.



Sursa foto

In urma succesului avut de pagina Stop Olivia Steer, vedeta si-a inchis pagina oficiala de Facebook.

"Cel putin pentru moment, scopul primar al acestei pagini a fost atins. Pagina de facebook a Oliviei Steer nu mai exista. Nu stim daca acest lucru se datoreaza unui numar mare de reports din partea voastra, sau a fost chiar decizia doamnei respective de a-si sterge pagina, cert este ca am reusit, in putin peste 24 de ore, sa schimbam ceva. In bine, spunem noi.

Pagina noastra va ramane activa, dar ii vom schimba numele in ‪#‎IgnorantaUCIDE‬, care era mesajul principal pe care am vrut sa-l promovam, dincolo de combaterea parerilor neavizate ale acestei persoane publice.

Vom continua campania de informare in privinta unei conduite corespunzatoare din punct de vedere medical, insistand mereu pe aceeasi idee centrala: prezentarea la medic in cazul aparitiei oricaror semne sau simptome.

(Va dura cateva zile pana cand facebook ne va lasa sa facem aceasta modificare, deci va rugam sa fiti rabdatori pentru scurta perioada in care numele va ramane Stop Olivia Steer)", au spus reprezentantii paginii Stop Olivia Steer.



Sursa foto

Asadar, un lucru ramane cert - in clipa in care aveti probleme de sanatate, cel mai bine este sa consultati un specialist.